Székesfehérvár Városportál - Ismét kétirányú a forgalom a Fiskális út teljes szakaszán
Csütörtöktől visszaáll az eredeti forgalmi rend a Fiskális úton. Az autósok keddtől már két irányban haladhatnak a Budai út - Pozsonyi út közötti szakaszon, délutántól pedig már a Béla út - Pozsonyi út közötti szakaszon is.
2018.12.19. 13:27 |
A Fiskális úti vízvezeték-építési munkálatokat az idei évre lezárták. A munkálatok idejére bevezetett egyirányú forgalmi rend megszüntetése folyamatban van.
Az eredeti forgalmi rend visszaállítása a hétfői nap folyamán a Fiskális út Budai út - Pozsonyi út közötti szakaszán kezdődött meg, és a mai nap folyamán a Béla út – Pozsonyi út közötti szakaszával zárul le.
A korlátozások miatt terelőútvonalon közlekedő autóbuszjáratok 2018. december 20-án, csütörtökön reggel 8.00 órától az eredeti járatútvonalon közlekednek.